**Fra *Migrapolis***

**til *Kautokeino-opprøret*:**

**Deler personer fra ulike land og nasjonale minoriteter erfaringer av rasisme?**

Seminar og debatt

21. september 2020

10:00 – 15:10

I dag er det personer fra 221 land i Norge, samer som er et urfolk og 5 nasjonale minoriteter: skogfinner, kvener, jøder, romfolket, og romanifolket. Medier spiller en viktig rolle for selvoppfatninger og identitetsdannelsen til personer med minoritetsbakgrunn. Samlingene til Nasjonalbiblioteket inneholder forskjellige typer medier: fra TV-serien *Migrapolis* til diverse film, bøker og tematiske websider. Hvordan er det å være minoritet og få medieoppmerksomhet? Deler personer fra ulike land og nasjonale minoriteter erfaringer av rasisme? Samfunnsaktivister og forskere samles til seminar og debatt for å dele sine refleksjoner og erfaringer med medier.

**Program**

10:00 – 10:10

Jens-Morten Hanssen, seksjonsleder, Bøker og språk

Velkommen: Mangfold i Nasjonalbibliotekets arkiver

10:10 – 10:30

*Jana Sverdljuk*, forskningsbibliotekar ved Nasjonalbiblioteket

Integrering i Norge i postkolonialt perspektiv

**BILDE**

10:30 – 10:50

*Ellen Marie Jensen*, UiT, Norges arktiske universitetet

Rasialisering av samene gjennom bilde, tekst, og lyd.

*10:50 – 11:10*

*Noman Mubashir,* programleder ved NRK

Minoriteter i TV serien *Migrapolis*

11:10 – 11:30

*Elisabeth Stubberud*, forsker ved NTNU

Under en annen himmel*.* Lærdommer fra en kvensk historie om tap og revitalisering

**11:30 – 11: 40 Kaffepause**

**BØKER**

11:40 – 12:00

*Annika Bøstein Myhr*, førsteamanuensis ved Universitetet i Sørøst-Norge

Papirløse innvandrere og framstillinger av Norge i litteraturen

12:00 – 12:20

*Hanna Bovim Bugge*, prosjektleder og rådgiver i Leser søker bok

Utveksling og dialog: utvikling, produksjon og formidling av parallellspråklige bøker

**12:20 – 13:00**

**Felles lunsj i kantinen**

**AVISER**

13:00 – 13:20

*Thomas Michael Walle*

Framstillinger av innvandrere i medier: å være fanget i en posisjon vis a vis majoriteten

13:20 – 13:40

*Yousuf Gilani*

Fra dag til dag: erfaring med å være minoritetspolitiker og håndtere av media og journalister

13:40 – 14:00

*Ervin Kohn*, Antirasistisk senter

Om jøder og romanifolket

**14:00 – 14:10 Kaffepause**

**NYE MEDIER**

14:10 – 14:20

*Nasim Rizvi*, nestleder i Buskerud innvandrerråd

Hvorfor måtte jeg legge ned bloggen om innvandrerkvinners samfunnsdeltakelse?

*14:20 – 14:30*

*Hiam Al-Chirout,* Leder for Arabisk forening*:*” Medier og samfunnsengasjement”

14:30 – 14:50

*Ola Alsvik*, forsker ved Lokalhistorisk institutt, Nasjonalbiblioteket

Et konfliktfritt glansbilde? Representasjoner av den tamilske minoriteten i Norge på *Lokalhistoriewiki*

*14:50 – 15:10*

*Ida Tolgensbakk*, forsker ved OsloMet

Selvironi på sosiale medier: selvrepresentasjon av svenske arbeidsinnvandrere på Facebook

**Bekreftede foredragsholdere:**

*Nasim Rizvi* er nestleder i Buskerud Innvandrerråd og nestleder i INLO, leder i Indisk og pakistansk kvinneforening og medlem i Word Wide Women’s forum. Nasim Rizvi er vellykket gründer og mor til 5 barn. Hun er aktiv deltaker i samfunnsdebatt, spesielt rundt spørsmål om tvangsekteskap. I 2007 tok hun initiativ til å organisere en konferanse som skulle legge til rette for en dialog mellom foreldrene og barna fra familier med røtter i Somalia og Midtøsten. I 2014 ble Nasim årets frivillige, og er blant personer som jobber med Handlingsplanen mot negativt sosial kontroll ved IMDi.

*Noman Mubashir*er en norsk-pakistansk programleder i NRK. Tidlig i karrieren var han vert for det flerkulturelle programmet *Migrapolis*, og jobbet senere som nyhetsanker på Østlandssendingen. Han har gitt ut flere bøker, blant annet *Mitt liv som Ola Noman*, der han på en humoristisk måte forteller hvordan det var å vokse opp som barn av pakistanske innvandrere i Lørenskog. Mubashir var den første norske [muslim](https://no.wikipedia.org/wiki/Muslim) som har ledet lørdagsunderholdningen i NRK da han ledet *Sommeråpent* i 2005. Han har siden jobbet som reporter for Frokost-TV og vært programleder for *Drømmerrollen* og for matprogrammet *Yum yum* på NRK.

*Thomas Michael Walle* er sosialantropolog og førstekurator ved Musea i Sogn og Fjordane. Hans arbeid har dreid seg om nyere innvandring, kulturelt mangfold og det flerkulturelle museet. Ph.d.-avhandlingen hans: “A Passion for Cricket. Masculinity, ethnicity, and diasporic spaces in Oslo” (2011) undersøkte forholdet mellom kjønn og etnisitet, og analyserte hvordan maskuline idealer manifesteres blant en gruppe pakistanske menn. Walle har forsket på- og publisert om emner som kjønn og etnisitet i museum, diasporiske identiteter og bilder av innvandrere i norske medier.

*Ida Tolgensbakk* er kulturhistoriker med avhandling ved UiO om unge svenske arbeidsinnvandrere i Oslo. Doktorgraden hennes undersøkte blant annet en Facebook-gruppe brukt av svensker i Norge (og andre steder). For tiden jobber Tolgensbakk som forsker ved NOVA, med ungdomsarbeidsledighet og migrasjon. Interesseområder inkluderer blant annet nordisk migrasjon, kritiske hvithetsstudier, sosiale medier og Brugata i Oslo

*Annika Bøstein Myhr* er førsteamanuensis i norsk ved Universitetet i Sørøst-Norge. I doktoravhandlingen “Memories out of Place and Season: England, Germany, Russia, Estonia, and Norway in Migration Literature Since 1989” (2015) viser hun gjennom analyse av sju romaner og en selvbiografi hvordan kulturelle minner paradoksalt nok kan virke til å fremmedgjøre mennesker med røtter i et land de returnerer til, mens innvandrere uten noen tidligere historie fra landet de flytter til kan bruke mottakerlandets kulturelle minner konstruktivt i konstruksjonen av ny identitet og vellykket integrering. Myhr har også publisert artikler om nordisk og russisk migrasjonslitteratur.

*Yousuf Gilani* er den første norsk-pakistanske varaordføreren som ble valgt i 2015 for Venstre. Han har hatt en lederstilling i NAV siden 2014. Gilani er utdannet allmennlærer, og i tillegg har han tatt lederutdanning. Gilani er født og oppvokst i Norge, har vært aktiv politiker siden 1996 og håndtert media og journalister så å si daglig. Gilani er en av de mest profilerte stemmene iinnvandrings- og inkluderingsdebatten. Han har et brennende engasjement for det flerkulturelle Norge og er eneste nordmannen som har fått pris fra Alliansen av Liberale og Demokrater for Europa i Europaparlamentet.I 2014 fikk han The President Award sitt engasjement mot ekstremisme og for brobygging.

*Jana Sverdljuk*, PhD, er kurator for migrasjonsarkivene ved Nasjonalbiblioteket. Doktorgraden hennes undersøker kjønn og etnisitet i representasjoner av russiske og andre migranter i norske medier, og blant den norske velferdsstatens ansatte. Hun har publisert artikler i flere antologier – noen eksempler: *Complying with Colonialism: Gender, ‘Race’ and Ethnicity in the Nordic Region* (ed. S. Keskinen at al., Ashagate 2009) and *The Limits of Gendered Citizenship: Contexts and Complexities* (ed. E. H. Oleksy et al., Routledge 2010). Sverdljuk har vært involvert i Nordiske feministiske forskningsprosjekter og har jobbet ved Senter for kjønnsforskning, Universitetet i Oslo. Hennes interessefelt inkluderer migrasjon, kulturstudier og postkolonial feministisk teori.

*Ola Alsvik* er forsker ved Norsk lokalhistorisk institutt og cand. philol. fra 1991 med historie som hovedfag. Han har siden arbeidet som oppdragsforsker for ulike oppdragsgivere, blant annet Den norske kreftforening, Norges kirkevergelag og Lørenskog kommune. Alsvik har også arbeidet ved Statsarkivet i Oslo og ved Riksarkivet. Siden 2002 har han vært ansatt som forsker (førsteamanuensis) ved Norsk lokalhistorisk institutt. Alsvik har jobbet med prosjektet: ”Minner fra migrasjon”, som siktet på å samle inn og sikre at innvandreres egne stemmer finnes i arkivene.

*Hanna Bovim Bugge* er litteraturviter fra Universitetet i Oslo, med hovedvekt på poesi. Siden 2008 har hun jobbet som rådgiver i foreningen Leser søker bok, som har som mål at det skal finnes gode bøker for alle mulige lesere i Norge. De siste to årene har hun ledet prosjektet parallellspråklige bøker. Dette prosjektet har som mål å øke kunnskapen om og mengden av gode bøker på to språk (norsk og et minoritetsspråk) for både barn, ungdom og voksne.

*Elisabeth Stubberud* er kjønnsforsker, og jobber interseksjonelt i skjæringsfeltet mellom kjønn, etnisitet, rase, religion, landbakgrunn, seksuell orientering og sosioøkonomisk status. Tematisk har hun de senere årene særlig forsket på levekår blant skeive, samt diskriminering, vold og hatytringer. Hun jobber nå med et postdoktorprosjekt på NTNU om etnisitet og tilhørighet i kystsamfunn. Her fokuserer hun på noen bestemte områder i Nord-Norge med historisk og samtidig etnisk blandet befolkning. Elisabeth er også kvensk, samisk og skeiv aktivist, og ser forskning og aktivisme som to sider av samme sak.

*Ervin Kohn* er forstander i Det Mosaiske Trossamfund i Oslo og nestleder i Antirasistisk Senter. Kohn mottok Ikkevoldsprisen for 2018. Juryen uttalte blant annet: - Kohn er en modig stemme og derfor utfordrer han oss til både selvransakelse og nytenkning. Han reagerer instinktivt på urett og er rask med å si fra offentlig når enkelte grupper, ikke bare jøder – men også andre minoriteter – utsettes for diskriminering og hat fra enkeltmennesker eller fra storsamfunnet.

*Ellen Marie Jensen* har doktorgrad i humaniora og samfunnsvitenskap (litteratur- og kulturstudier); en mastergrad i engelsk litteratur, og en mastergrad i urfolksstudier. Hun spesialiserer seg i narrative metoder, i urfolk, kjønn og migrasjonsstudier. Nylig forsvarte Jensen sin tverrfaglige doktorgradsstudie *Diasporic Indigeneity and Storytelling Across Media: A Case Study of Narratives of Early Twentieth Century Sámi Immigrant Women*. Hun er for tiden gjesteforsker ved Senter for kvinne- og kjønnsforskning ved UiT, Arktiske universitetet i Norge, der hun utvikler et prosjekt om vold mot urfolk fra et transatlantisk perspektiv.

*Hiam Al-Chirout* er leder for Arabisk forening, nestleder i Vestfold i innvandrerråd og internasjonal leder for Vestfold SV. Hun har vært morsmålslærer i Larvik kommune fra 1993 til i dag. Al-chirout fikk Vestfolds likestillingspris i 2007, og ledet prosjektet ”Fargerikt kaos” for to år siden. Gjennom kurset ”Innvandrerkvinner kan” bidrar hun til svømmeopplæring, arabiskundervisning og motiverer innvandrerkvinner til å bli mer aktive i det norske samfunnet. I 2009 fikk Hiam *Utrop* prisen som årets innvandrerkvinne for å ha forbedret innvandrerkvinners situasjon og fått til suksess i samfunnsdebatten. Al-Chirout prøver å bygge bro mellom innvandrergrupper og etnisk norske i Larvik og er en viktig ressurs i lokalsamfunnet.